alexandrainst/scandi-wiki huggingface dataset:
Ine Barlie

Ine Barlie (født 31. mai 1965) er en norsk bryter (fristil-bryting) med en rekke NM-gull og gode plasseringer internasjonalt. Hun er bosatt på Kolbotn og er hjelpetrener for Kolbotn IL. Ine Barlie ble kongepokal vinner i 1994. I 2016 under OL i Rio ble hun innlemmet i det internasjonale bryteforbundets (UWW) "Hall of Fame".

Meritter 
 Norgesmester 22 ganger, siste gang i år 2010.
 VM-gull 2 ganger

Litteratur 
Boken Om Ine Barlie, som kom ut i 2007 handler om hennes liv, og er den første biografien om en norsk bryter noensinne. Den er skrevet av Ove Gundersen, hennes ektemann.

Øvrig informasjon 
Hun er niese til Harald Barlie, olympisk bryter og tidligere nordisk mester.

Eksterne lenker 

  Ine Barlies meritter i Norges bryteforbunds brytedatabase
 
 
  Ine Barlie hedret på sin 42-årsdag

Norske brytere
Mesternes Mester-deltakere
Personer fra Oppegård kommune
Kongepokalvinnere i bryting
Fylkesvei 7994

Fylkesvei 7994 går mellom Sønvismoen og Tverrelvdal fjellstue i Alta kommune. Veien er 1,8 km lang.

Frem til 2019 hadde veien betegnelsen fylkesvei 17 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Alta
Gary Shaw

Gary Shaw (født 21. januar 1961 i Birmingham), er en engelsk tidligere fotballspiller, mest kjent for sin tid hos Aston Villa. Han ble i 1981 kåret til PFA Young Player of the Year.

Shaw var en lovende angrepsspiller på begynnelsen av 1980-tallet, og spilte på Aston Villas lag som ble ligamestere i 1980-81 og vant Europacupen i 1982. Hans karriere som spiller på toppnivå ble ødelagt av kneskader, men han spilte i Aston Villa fram til 1988.  Han spilte 165 ligakamper og scoret 59 ligamål for klubben.

Senere i karrieren spilte han blant annet for FC København, Blackpool, Walsall, Shrewsbury samt at han spilte for diverse klubber i Østerrike, Skottland og Hongkong.

Eksterne lenker 
 
 Nobok.co.uk Spillerprofil

Engelske fotballspillere
Fotballspillere for Aston Villa FC
Fotballspillere for Blackpool FC
Fotballspillere for FC København
Fotballspillere for FC Kärnten
Fotballspillere for Walsall FC
Fotballspillere for Kilmarnock FC
Fotballspillere for Shrewsbury Town FC
Personer fra Birmingham
ZOOM webTV

Nettsiden ZOOM webTV ble etablert sommeren 2003. Den er en informasjonskanal for tegnspråkbrukere, og hørende, som fokuserer på døves kultur forskjellige steder i verden. De to ansvarlig for siden reiser mye i verden og møter mange forskjellige kulturer, men ikke mange vet om dette.

Eksterne lenker
 ZOOM webTV

Tegnspråk
Nettsteder
Etableringer i 2003
Blair House

Blair House er den amerikanske presidentens offisielle gjestehus i Washington, DC. Det ligger til adressen 1651–1653 Pennsylvania Avenue NW, nær hjørnet av Lafayette Park.

Blair House var også president Harry S. Trumans residens og arbeidssted fra 1948 til 1952, da Det hvite hus ble renovert. 

Huset ble bygd i 1824. Det fikk sitt navn etter at politikeren og journalisten Francis Preston Blair sr. (1791–1876) kjøpte det i 1836. I 1942 ble det kjøpt av den amerikanske regjering, og året etter det direkte tilgrensende huset, Lee House, som er inkorporert i gjesteboligen, og som nå for enkelthets skyld er medregnet når man taler om Blair House.

Foruten som gjestehus har mange påtroppende presidenter bebodd huset inntil de ble innsatt og kunne flytte over til Det hvite hus. 

Den 1. november 1950 forsøkte de puertoricanske nasjonalistene Griselio Torresola og Oscar Collazo å drepe president Truman i Blair House.

Eksterne lenker
 www.blairhouse.org 

Byggverk i Washington, D.C.
Det hvite hus
Embetsboliger
Etableringer i 1824
1824 i USA
Pascale Baudonnel

Pascale Marie-Pierre Cécile Baudonnel
(født 1960)
er en fransk-norsk yster og bonde,
prisbelønt for sine produkt og for sitt
arbeide med tradisjoner.

Hun gikk på Fosen folkehøgskole.
Siden hun flyttet til bygda Undredal i Aurland (1983)
har hun virket ved Ivar-Bjarne Undredals familiebedrift
og senere bygdesameiet Undredal Stølsysteri 
som med den iboende bakteriekultur tilvirker
brimost og hvitost av geit.  Dette produktet
ble første norske som av den internasjonale 
bevegelsen Slow Food ble erklært utrydningstruet (Presidium).

Baudonnel er utdannet ysteteknolog
fra franske ENILIA (Ecole Nationale d'Industrie Laitière et des Industries Agroalimentaires) i Surgères, og
ble i 1988 viden kjent i
arbeidet for å påvise de kvalitetsforringende sider ved
pasteurisering. 
Hun etablerte den landsomfattende organisasjonen 
Norsk Gardsost (1997), som 
organiserer de fleste som jobber med småskala melkeforedling i Norge. 

På andre fronter har hun blant annet bidratt til fornying av
Sognebunaden, dog i tråd med Bunad- og folkedraktrådets 
retningslinjer.

Utmerkelser 
 Seterprisen 2005
 Ingrid Espelid Hovigs matkulturpris 2006
 Bygdeutviklingsprisen 2007 for Sogn og Fjordane, fra Innovasjon Norge 
 Økopris Vestlandet 2010

Referanser 

Norske bønder
Norske ystere
Personer fra Aurland kommune
Fødsler i 1960
Bernhard Fredrik Hanson

Bernhard Friderik Hanson (født 17. november 1820 i Brevik, død 27. januar 1883 i Stavanger) var tegnelærer på Stavanger katedralskole.

Liv og virke

Bakgrunn
Bernhard Fredrik Hanson foreldre var Andreas Christian Hansen og Juliane Marie Hilman. Han studerte ved Kunstakademiet i København.

Karriere
Han kom til Stavanger i 1844, der han ga privat tegneundervisning. Han malte også landskapsmaleriet på rullegardiner, som var mote på den tiden. 

I 1846 var han med å opprette en privat tegneskole i Stavanger. I 1848 ble han ansatt som tegne- og skrivelærer ved Stavanger offentlige skole. I 1853 ble han lærer ved Stavanger offentlige tegneskole. Blant hans elever var Kitty Kielland og Frida Hansen.

Han er kjent for mange tegninger av Stavanger og omegn, som i dag har stor kildeverdi. Det er tegninger blant annet av Stavanger sett fra Bellevue, Stavanger domkirke og Utstein kloster.

På Tjensvoll står huset «Hansons minne», hvor han bodde. Han kjøpte det i 1860, og forvandlet området på 30 mål til et blomstrende eventyrrike, under sine kunstnerhender. 

Han anla dammer hvor han drev med fiskeoppdrett. Han hadde fire dammer som var forbundet med hverandre med rør. Arbeidet skaffet ham flere medaljer og utmerkelser, blant annet på en utstilling i Paris. Han fikk stipend av Selskapet for Norges Vel og var i Frankrike og studerte østersdyrking. Men forsøkene i Hafrsfjord mislyktes.

Han hadde også eksotiske dyr som elveskilpadder fra Mississippi, en apekatt og en nesebjørn som gikk i hagen. Han hadde også en flott hage med mange forskjellige arter av piletrær. 

Hagen og anlegget hans var mål for mange søndagsturer fra Stavanger. Hagen og dammene er nå i stor grad ødelagt av veibyggingen, ombygginger og anleggsarbeid rundt Tjensvollkrysset. Vitenskapsmenn, kunstnere og diktere var hyppig på besøk. I gjesteprotokollen for 1891 finner vi også navnetrekkene til keiser Wilhelm II og Knut Hamsun.

Han var med og stiftet Stavanger Museum, og testamenterte også det som nå er Hansons minne til museet. Han hadde en samling med arkeologiske gjenstander, som han testamenterte til museet.

Han har fått en gate i Stavanger oppkalt etter seg. Bernhard Hansons gate ligger på Våland.

Referanser

Kilder 
 Benna: Hansons Minde, Stavanger Aftenblad, 20. april 1967.
 Lilliann Myrvold: Hansons Minde, Stavanger Aftenblad, november 1971.
 Håkon Reiersen: Bernhard Hansons samling av oldsaker, Frá haug ok heiðni, nummer 2, 2017, side 8-11.
 Arthur J. Tønnesen: Bernhard Hanson, Stavanger Aftenblad, november, 1971.

Personer fra Porsgrunn kommune
Norske tegnere
Pionerorganisasjon Vladimir Iljitsj Lenin

Pionerorganisasjon Vladimir Iljitsj Lenin (russisk: Всесою́зная пионе́рская организа́ция и́мени В.И.Ле́нина; Vsesojuznaja pionerskaja organizatsija imeni V.L. Lenina), ofte bare kalt ungpionerene, Lenin-pionerene eller pionerbevegelsen, var en masseorganisasjon for barn og ungdom i det kommunistiske Sovjetunionen. Organisasjonen var underlagt Komsomol («Ungdommens kommunistunion») og omfattet barn fra ti til femten år. Den ble opprettet i 1922 og opphørte i 1990. Målet med pionerbevegelsen var blant annet å lære barna om marxist-leninismen.

Navn 
Pionerorganisasjonen Lenin var oppkalt etter kommunisten Vladimir Iljitsj Lenin, som var leder av Sovjetunionen fra den russiske revolusjonen i 1917 til han døde i 1924. Ordet pioner brukes i flere sammenhenger om foregangspersoner og banebrytere. Det betyr opprinnelig «fotsoldat som rydder vei og bygger skanser» eller «nybygger».

Se også 
 Komsomol, «Ungdommens kommunistunion» i Sovjetunionen, for ungdommer fra 14 til 28 år
 Pionerorganisasjon Ernst Thälmann, en tilsvarende massebevegelse for barn i Øst-Tyskland (DDR)

Eksterne lenker 
 

Barne- og ungdomsorganisasjoner
Organisasjoner i Sovjetunionen
Etableringer i 1922
Opphør i 1990

ja:ピオネール
Marion Jones (tennisspiller)

Marion Jones Farquhar (født 2. november 1879 i Nevada i USA, død 14. mars 1965) var en amerikansk tennisspiller som deltok i de olympiske leker 1900 i Paris

Jones kom på tredjeplass i tennis, både i singleturneringen for damer og i mixeddouble, under Sommer-OL 1900 i Paris. I mixeddouble sammen med Lawrence Doherty fra Storbritannia.

Hun vant singleturneringen for damer i amerikanske mesterskapet to ganger, i 1899 og 1902

OL-medaljer 
 1900  Paris -  Bronse i tennis, single damer
 1900  Paris -  Bronse i tennis, mixeddouble (sammen med Lawrence Doherty)

Grand Slam-titler 
  Amerikanske mesterskapet:
 Single damer – 1899  (hun beseiret Maud Banks med 6-1 6-1 7-5 i finalen)
 Mixeddouble – 1901  (sammen med Ray Little)
 Single damer – 1902 (hun beseiret Elisabeth Moore med 6-1 1-0 oppgj.)
 Double damer – 1902 (sammen med Juliette Atkinson)

Referanser

Eksterne lenker 
 
 
 

Tennisspillere fra USA
Medaljevinnere under Sommer-OL 1900
Deltakere for USA under Sommer-OL 1900
Tennisspillere under Sommer-OL 1900
Personer fra Storey County i Nevada
Arne Værum

Arne Meldal Værum (født 10. desember 1919, død 26. april 1942) var agent i det norske Kompani Linge, underlagt Special Operations Executive (SOE). 

Værum ble født på Hinna i Stavanger og var elev ved Kongsgård skole i Stavanger. Han flyktet til England 11. oktober 1941 med skøyta MK «Sjøleik», sammen med 17 andre menn og en kvinne. 8. november 1941 ble han vervet som agent til SOE. Etter omfattende trening i Skottland ble Værum (kodenavn PENGUIN) sammen med en annen Kompani Linge-agent, Emil Gustav Hvaal (kodenavn ANCHOR), satt i land ved Telavåg 17. april 1942. 

26. april ble de avslørt, og det kom til skuddveksling mellom de norske Linge-karene og Gestapo. Værum ble drept av skadene han ble påført, og senket i havet utfor Marsteinen.

Referanser 

Personer fra englandsfarten 1940–1945
Medlemmer av Kompani Linge
Personer fra Stavanger kommune
Norske motstandsfolk drept under andre verdenskrig
Nordmenn fra andre verdenskrig
Norsk Bergforening

Norsk Bergforening, forkortet NBF, er en selvstendig, upolitisk landsomfattende medlemsorganisasjon, hvor medlemmene utgjøres av enkeltpersoner som har en tilknytning eller interesse for  bergindustrien i Norge. Bergindustrien omfatter bedriftene og tilknyttede leverandører, samt utdanningsinstitusjoner og forvaltning.

Formål 
Foreningen har som formål å:
 skape faglige og sosiale nettverk for medlemmene
 arbeide for et positivt omdømme for bergindustrien i Norge

Historie

Opprinnelse
Norsk Bergforening ble stiftet i år 2000. Foreningen er dannet ved sammenslåing av de to organisasjonene Norske Bergingeniørers Forening og Norsk Bergindustri Forening. Begge disse foreningene ble stiftet i år 1900.

Ledere
 2016 –          Thomas B. Addison
2012 – 2015 Helge Rushfeldt 
 2008 – 2012 Roar Sandøy 
 2006 – 2008 Kari Moen 
 2000 – 2006 Øystein Rushfeldt

Utmerkelser

Bergmannstaven 
Bergmannstaven er Norsk Bergforenings høyeste utmerkelse. Kriteriet for å få utmerkelsen, er en samlet ekstraordinær aktivitet over tid til allmenn fremme for bergindustrien i Norge. Aktiviteten må gå utover det som kan forventes fra stilling eller posisjon som vedkommende innehar. Opprinnelig var bergmannstaven eller øksen brukt av berghuggere på 1600 tallet i Tyskland og senere i Norge på Kongsberg og Røros. Siden gikk de over til å bli brukt til bergmannens yrkesmessige verdighetstegn laget i tre. Bergmannstaven deles kun ut når styret finner verdige kandidater. 

Disse har hittil fått Bergmannstaven: 
2019 Arnstein Amundsen
2017 Roar Sandøy
2016 Anders Molbech Heltzen
2015 Ulrik Søvegjarto
2013 Knut Lyng Sandvik
2012 Kjell Apeland
2011 Arne L. Haugen
2010 Per Zakken Brekke
2009 Tom Myran
2008 Peer-Richard Neeb
2007 Halfdan Carstens
2006 Elisabeth Gammelsæter
2005 Tone Sinding Steinsvik
2003 Robert Hermansen
2002 Øystein Rushfeldt
2001 Arne Bjørlykke
2000 Anders Ulseth
2000 Terje Malvik
1999 Niels Christian Hald
1997 Ola Øverlie 
1995 Sturla Steinsvik
1995 Per Dugstad
1994 Ole Nordsteien
1994 Stein Krogh
1993 Frank Vokes
1993 Marcus Digre 
1992 Olav Markussen
1992 Jens Christian Kiil

Mineralproduksjon 
Norsk Bergforening utgir tidsskriftet Mineralproduksjon.

Homans Fond 
Homans Fond er opprettet ved en testamentarisk gave fra Bergingeniør Chr. H. Homan, død 8.6.1933. Fondets renter skal benyttes etter testators bestemmelse til ekskursjoner og festlige sammenkomster i Norsk Bergforening.

Se også
Norske Bergingeniørers Forening 
Norsk Bergindustri Forening

Eksterne lenker
 Norsk Bergforening

Bergforening
Gruvedrift i Norge
Etableringer i 2000
Walter Buckmaster

Walter Selby Buckmaster (født 16. oktober 1872, død 30. oktober 1942) var en britisk polospiller som deltok i de olympiske leker 1900 i Paris og 1908 i London.

Buckmaster kom på andreplass i poloturneringen under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA. Åtte år senere, under Sommer-OL 1908 i London, vant han sin andre olympiske sølvmedalje i polo.

OL-medaljer 
 1900  Paris -  Sølv i polo 
 1908  London -  Sølv i polo

Referanser

Eksterne lenker 
 

Britiske polospillere
Medaljevinnere under Sommer-OL 1900
Deltakere for Storbritannia under Sommer-OL 1900
Polospillere under Sommer-OL 1900
Medaljevinnere under Sommer-OL 1908
Deltakere for Storbritannia under Sommer-OL 1908
Polospillere under Sommer-OL 1908
Personer fra London
Fødsler i 1872
Dødsfall i 1942
Olympiske medaljevinnere i polo
Frederick Freake

Frederick Charles Maitland Freake (født 7. mars 1876, død 22. desember 1950) var en britisk polospiller som deltok i de olympiske leker 1900 i Paris og 1908 i London.

Freake vant en olympisk sølvmedalje i polo under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA. Åtte år senere, under Sommer-OL 1908 i London, vant han sin andre olympiske sølvmedalje i polo.

OL-medaljer 
 1900  Paris -  Sølv i polo 
 1908  London -  Sølv i polo

Referanser

Eksterne lenker 
 

Britiske polospillere
Medaljevinnere under Sommer-OL 1900
Deltakere for Storbritannia under Sommer-OL 1900
Polospillere under Sommer-OL 1900
Medaljevinnere under Sommer-OL 1908
Deltakere for Storbritannia under Sommer-OL 1908
Polospillere under Sommer-OL 1908
Olympiske medaljevinnere i polo
Gaoyou

Gaoyou (kinesisk: 高邮; pinyin: Gāoyóu) er et byfylke i byprefekturet Yangzhou i provinsen Jiangsu i Folkerepublikken Kina. 

Befolkningen var på  innbyggere i 1999.

Kulturminner
Yucheng-posten (Yuchengyi, 盂城驿) fra Mingdynastiet (nå et postmuseum), Longqiuzhuang-funnstedet (Longqiuzhuang yizhi, 龙虬庄遗址) og pantehandelen i Gaoyou (Gaoyou dangpu, 高邮当铺) fra Qing-dynastiet står på Folkerepublikken Kinas liste over kulturminner.

Administrative enheter

Storkommuner

Kommune
Lingtang hui etniske kommune (菱塘回族乡)

Referanser

Eksterne lenker 
 Lokalregjeringens sider 
 The Yucheng Post
 Harnsbergers´ story of Gaoyou
 Yuchengyi

Byfylker i Jiangsu
Frederick Agnew Gill

Frederick Agnew Gill (født 25. mai 1873, død 4. juni 1938) var en britisk polospiller som deltok i de olympiske leker 1900 i Paris.

Gill vant en olympisk bronsemedalje i polo under OL 1900 i Paris. Han var med på laget Bagatelle Polo Club de Paris som tapte semifinalen med 4-6 til Foxhunters Hurlingham som siden vant finalen og ble olympiske mestere. Bagatelle Polo Club de Paris, som hadde spillere på laget fra både Frankrike og Storbritannia, spilte kun en kamp.

OL-medaljer 
 1900  Paris -  Bronse i polo

Referanser

Eksterne lenker 
 

Britiske polospillere
Medaljevinnere under Sommer-OL 1900
Deltakere for Storbritannia under Sommer-OL 1900
Polospillere under Sommer-OL 1900
Olympiske medaljevinnere i polo
Trygve Thorsen (kunstner)

Det finnes artikler om flere Trygve Thorsen.
Anders Trygve Wittenstrøm Stålhandske Thorsen, (født 15. januar 1892 i Barbu, død 24. oktober 1965 i Arendal) var en norsk billedhugger.  
 
Faren, Theodor Thorsen, var seilskuteskipper, mens moren Christina, var født i Sverige. Familien flyttet til Narvik i 1902, der faren etablerte eget firma som agent innen shipping. 

I 1907 begynte han i fotograflære i Narvik, året etter ble han elev ved Den kongelige Tegneskole i Kristiania. I 1910 og 1911 var han elev ved Kunstakademiet, deretter fulgte studier i Tyskland og Italia. Han debuterte på Høstutstillingen i 1912. Gift med kabaretskuespiller Botten (Ingeborg Bergit) Soot, og de fikk i 1920 datteren Berit Soot Thorsen. Ekteskapet ble oppløst et par år senere.
1924 giftet han seg med Borghild Mosling fra Narvik. Etter å ha blitt enkemann i 1960 flyttet Thorsen i 1963 tilbake til Arendal. Etter kort tid ble han syk og døde, 72 år gammel. Begravet på familiegravstedet ved Barbu kirkegård. 

Som billedhugger arbeidet Thorsen i en naturalistisk stil.

Verker 
 Rallarmonumentet i Narvik. Avduket av kong Olav V 17. juli 1959. Brukes som logo i forbindelse med Vinterfestuka. 
 Byste Hulda Garborg, i Det Norske Teater. 
 Byste Ole Olsen (komponist), på Vår Frelsers gravlund.
 Byste overlege Sigurd Dahlstrøm, på Ullevål sykehus.
 Byste statsminister Gunnar Knudsen, i Stortinget.
 Byste Joseph Stockinger, utført i gips 1927 for Arendal Turnforening, støpt i bronse og avduket på Kanalplassen i Arendal 17. mai 2000.  
 Relieff Bjørnstjerne Bjørnson og Karoline Bjørnson på Aulestad. 
 Skulptur Lekende barn, i dag i byparken i Narvik, sto lenge utenfor Kunstnernes hus i Oslo. 
 Skulptur av jente (datteren Berit), innkjøpt av dronning Maud og plassert på slottet.

Referanser

Litteratur 
 Øyvind Rosenvinge: Trygve Thorsen. Bildehuggeren fra Barbu. I Sånn var det 2007. 
 Arne Harald Hansen: [Trygve Thorsen.] Artikkel i Årbok for Ofoten Museum 2004.

Norske billedhuggere
Personer fra Arendal kommune
Personer fra Narvik kommune
Visnes Kalk

Visnes Kalk AS er et bergverk på Visnes på Eide på Nordmøre. Bedriften eier og driver et dagbrudd der det tas ut marmor.

Visnes kalk eksporterer blokker av marmor til prydstein og foredler den krystallinske marmoren til spesielle tunge og hvite produkter.

Iver Rasmussen Eide startet uttak av marmor fra Visnes til blokkproduksjon i 1904. Bedriften drives i dag av hans etterkommere. I dag går produksjonen utelukkende til spesialråstoff for annen industri som malt, ren og hvit kalk.

Eksterne lenker
 Hjemmeside

Norske industriselskaper
Gruvedrift i Norge
Næringsliv i Møre og Romsdal
Næringsliv i Hustadvika
Etableringer i 1904
Eide
Thecostraca

Ascothoracida
 Facetotecta
 rankeføttinger

Thecostraca er en gruppe krepsdyr. Mange arter har planktoniske larver som blir fastsittende eller parasittiske som voksne. Hele gruppen har om lag 1.600 arter. Den største undergruppen er rankeføttingene, med ca. 1.480 arter.

Undergruppen Facetotecta inneholder én enkelt slekt, Hansenocaris. Undergruppen Ascothoracida inneholder omtrent 100 arter, alle er parasitter på maneter og pigghuder.

Taksonomi 
Taksonomien til Maximillopoda er komplisert og under har vært revisjon ettersom ny innsikt vinnes. Det er generelt omstridt å fin-inndele organismer taksonomisk. En vanlig oppdeling anerkjenner Maxllopoda som en av seks ulike klasser av krepsdyr, der forøvrig storkreps (Malacostraca) er den mest artsrike gruppen - etterfulgt av Maxillopoda. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: 

 Rekke: krepsdyr (Crustacea) - 67.000 arter Brünnich, 1772
 Klasse: Maxillopoda - mulig parafyletisk, +18.000 arter Dahl, 1956
 Underklasse Tantulocarida - 17 / 33 / 39 arter
 Underklasse tungmasker (Pentastomida) - usikker, parasitter, 100 / 130 arter
 Underklasse fiskelus (Branchiura) - fiskeparasitter, 173 arter
 Underklasse Mystacocarida - 13 arter
 Underklasse Thecostraca
 Overorden Ascothoracica - 100 arter
 Overorden rankefotinger (Cirripedia) - 1.480 arter Burmeister, 1834
 Orden Acrothoracica
 Orden «rotfotinger» Rhizocephala - parasitter, 310 arter Müller, 1863
 Underorden Akentrogonida
 Familie Chthamalophilidae
 Familie Clistosaccidae
 Familie Duplorbidae
 Slekt Duplorbis
 Familie Mycetomorphidae
 Familie Thompsoniidae
 Slekt Thompsonia
 Underorden Kentrogonida
 Familie Lernaeodiscidae
 Slekt Lernaeodiscus
 Familie Peltogastridae
 Slekt Peltogaster 
 Familie Sacculinidae
 Slekt Sacculina
 Orden Thoracica
 Underorden «langhalser» Pedunculata - mulig parafyletisk, 502 arter Lamarck, 1818
 Overfamilie Heteralepadomorpha Newman, 1987
 Familie Anelasmatidae Gruvel, 1905
 Familie Heteralepadidae Nilsson-Cantell, 1921
 Familie Koleolepadidae Hiro, 1933
 Familie Malacolepadidae Hiro, 1937
 Familie Microlepadidae Zevina, 1980
 Familie Rhizolepadidae Zevina, 1980
 Overfamilie Iblomorpha Newman, 1987
 Familie Iblidae Leach, 1825
 Overfamilie Lepadomorpha Pilsbry, 1916
 Familie andeskjellfamilien (Lepadidae) Darwin, 1852
 Familie Oxynaspididae Gruvel, 1905
 Familie Poecilasmatidae Annandale, 1909
 Overfamilie Scalpellomorpha Newman, 1987
 Familie Calanticidae Zevina, 1978
 Familie Lithotryidae Gruvel, 1905
 Familie Pollicipedidae Leach, 1817
 Familie Scalpellidae Pilsbry, 1907
 Underorden Sessilia - 586 arter
 Familie rur (Balanidae) - 238 arter
 Slekt Amphibalanus 
 Slekt Balanus 
 Slekt Elminius 
 Slekt Fistulobalanus 
 Slekt Megabalanus 
 Slekt Menesiniella 
 Slekt Paraconcavus 
 Overorden Facetotecta - 11 arter
 Underklasse hoppekreps (Copepoda) - 13.000 arter, 2.800 i ferskvann

Referanser

Eksterne lenker 
 

Krepsdyr
Krepsdyr formelt beskrevet i 1905
Tauklatring

Tauklatring er en sport der konkurrenter prøver å klatre opp et hengende tau med bare hendene. Tauklatring praktiseres regelmessig ved World Police and Fire Games, og nyter en renessanse i Frankrike, der konkurranser holdes i kjøpesentre. Entusiaster i Tsjekkia blåste nytt liv i sporten i 1993, og arrangerer nå både lokale og nasjonale konkurranser.

Historie
Tauklatring var tidligere en olympisk øvelse, men ble fjernet etter lekene i 1932. I moderne olympiader arrangert i USA klatret konkurrentene opp et 25 fot (7,62m) tau, men da de ble arrangert i Europa ble et 8m (26,3 fot) tau brukt. I nesten alle konkurranser ble utøvere bedømt ut ifra hastighet, fra sittende stilling på gulvet og med bare bruk av hendene. Men i OL i 1896 ble de rangert ut ifra både tid og stil. I alle etterfølgende OL, fram til lekene i 1932, ble konkurrentene vurdert kun etter hvor lang tid de brukte. 

Sportsgrener
Carolina Rediviva

Carolina Rediviva (latin: «den gjenoppståtte Carolina») er universitetsbiblioteket ved Uppsala universitet. Navnet er en henspilling på den gamle universitetsbygningen, Academia Carolina, som tidligere lå ved domkirken.

Biblioteket ble grunnlagt i 1622 og er det eldste og et av de største i Sverige. Bygningen er tegnet av Carl Fredrik Sundvall (1754–1831), med grunnstensnedleggelse i 1817 og offisiell åpning i 1841. Mellom 1888 og 1892 ble det gjennomført en omfattende ombygning.

I universitetsbiblioteket oppbevares «Sølvbibelen», Codex argenteus, den første boken som er skrevet på et germansk språk, nemlig gotisk. Bibelen var en del av det svenske krigsbyttet under tredveårskrigen, ble røvet fra Praha og kom til Sverige i 1648.

Bilder

Eksterne lenker 
 

Universitetsbiblioteker
Uppsala universitet
Biblioteker i Sverige